אילורארקטוס

אילורארקטוס (שם מדעי: Ailurarctos; מילולית: "דוב חתול") הוא סוג נכחד של טורף ממשפחת הדוביים, אשר התקיים בסוף המיוקן בסין שלפני 8 מיליון שנה מזמננו. סוג זה תואר למדע ב-1989
והוא כולל 2 מינים: Ailurarctos lufengensis ו-Ailurarctos yuanmouenensis.

המאובנים שלו התגלו בלופנג שביונאן, דרום-מערב סין.

שמו הוענק לו עקב המבנה החתולי של הגולגולת הקטנה בעלת המבנה המחוזק. לפי מבנה שיניו הוא מקושר לתת-המשפחה איילורופודים, בה גם הפנדה הענקית. הוא היה קטן בהרבה מהפנדה, באורך משוער של 30 עד 60 ס"מ אך מבנה שיניו היה בעל מבנה דומה שהתאים חלקית לתזונה צמחונית. עם זאת התזונה שלו הייתה מגוונת יותר ואולי דומה לזו של פנדה אדומה.

סוג זה היה אולי אביהם הקדום של הסוגים פנדה והקרטזויארקטוס, אשר החלו להתפתח כעבור 2 מיליון שנה ממנו והחלו לגדול בהדרגה.

קישורים חיצוניים

הערות שוליים

איילורופודים
דוביים פרהיסטוריים